% อะราบิกา

% อะราบิกา (, เขียนในรูปแบบ % ΔRΔBICΔ) เป็นเครือข่ายร้านกาแฟที่มีถิ่นกำเนิดในเกียวโต ประเทศญี่ปุ่น ก่อตั้งโดยเคนเนธ โชจิ ซึ่งเริ่มต้นกิจการหลังจากย้ายไปยังฮ่องกง เนื่องจากผลกระทบของแผ่นดินไหวและคลื่นสึนามิในโทโฮกุ พ.ศ. 2554 อันทำให้บ้านเกิดของเขาในจังหวัดฟูกูชิมะได้รับความเสียหาย โชจิได้ซื้อไร่กาแฟในฮาวายและเปิดคาเฟ่แห่งแรกที่ฮ่องกงในปี พ.ศ. 2556 และเปิดสาขาเรือธงของแบรนด์ที่แขวงฮิงาชิยามะ ในปีต่อมา

% อะราบิกา มีจุดเด่นที่เครื่องชงกาแฟซึ่งสั่งผลิตเป็นพิเศษจากเมืองซีแอตเทิล บาริสตาของร้านสามารถใช้เครื่องชงกาแฟดังกล่าวในการสร้างสรรค์เครื่องดื่มอันเป็นเอกลักษณ์เฉพาะตัวได้โดยง่าย ทำให้แบรนด์ได้รับการขนานนามว่าเป็น "ร้านกาแฟสะท้อนความเป็นญี่ปุ่นในดวงใจอันเป็นที่นิยม" (Japan's cult-favorite hit coffee shop) จากเว็บไซต์อีทเทอร์

ในปี พ.ศ. 2564 % อะราบิกา มีสาขามากกว่า 100 แห่ง ใน 18 ประเทศ เช่น สหราชอาณาจักร สหรัฐ อินโดนีเซีย กาตาร์ จีน บาห์เรน ซาอุดีอาระเบีย อินโดนีเซีย โอมาน มาเลเซีย โมรอกโก คูเวต สหรัฐอาหรับเอมิเรตส์ ญี่ปุ่น ฝรั่งเศส สิงคโปร์ ฟิลิปปินส์ กัมพูชา และประเทศไทย โดยในประเทศไทยมีร้าน % อะราบิกา ทั้งหมด 14 สาขา ได้แก่ ไอคอนสยาม, เซ็นทรัลเวิลด์, เอ็มควอเทียร์, อาคารยูโอบี พลาซา กรุงเทพ ถนนสุขุมวิท, อาคารวันซิตี้เซ็นเตอร์, ศูนย์การประชุมแห่งชาติสิริกิติ์, อาคารพาร์ค สีลม, เอย่า แอท ดิ เอ็มไพร์, เซ็นทรัล ฟลอเรสต้า, วัน นิมมาน นครเชียงใหม่, เดอะ สตอรีส์ แอท วัน แบงค็อก, เซ็นทรัล ชิดลม, ฮิลไซด์ แอท ทรู ดิจิทัล พาร์ค อีสต์ไลฟ์ และดุสิต เซ็นทรัล พาร์ค นอกจากนี้ยังมีสาขาย่อยในรูปแบบร้านขนาดเล็กที่เน็กซ์โทเปีย แอท สยามพารากอน และเซ็นทรัล พัทยา อีกทั้งยังเคยมีร้านขนาดเล็กที่วัน แบงค็อก พาร์ค, เอ็มสเฟียร์ และศิลป่าเขาใหญ่อีกด้วย

 ระเบียงภาพ 

 อ้างอิง

แหล่งข้อมูลอื่น



หมวดหมู่:เครื่องดื่มญี่ปุ่น
หมวดหมู่:ธุรกิจกาแฟ
หมวดหมู่:ตราสินค้าผลิตภัณฑ์เครื่องดื่ม
หมวดหมู่:ภัตตาคารในประเทศไทย
หมวดหมู่:บริษัทที่ก่อตั้งในปี พ.ศ. 2556